ddrg/super_eurlex huggingface dataset:
(5)

Mūzikas ierakstu izdošana ir autoru intelektuālā īpašuma tiesību izmantošana (turpmāk termins “autori” tiks lietots, lai apzīmētu gan dziesmu tekstu autorus (teksts), gan komponistus (mūzika)). Parasti autori nodod savu darbu autortiesības (“izdošanas tiesības”) mūzikas ierakstu izdevējiem un saņem no viņiem avansa maksājumus un daļu no honorāra, kas tiek iegūts no darbu komerciālas izmantošanas.
(42)

Itālijas varas iestādes iesniegtajos paskaidrojumos apstiprināja, ka minētais atbalsts ir darbības atbalsts. Komisija uzskata, ka konkurences izkropļojums, kas rodas no atbalsta finanšu jomā, var būt ļoti ievērojams un ka finanšu darbība nepalīdz ievērojami samazināt traucēkļus, ar kuriem saskaras reģioni, kam ir tiesības uz nodokļu atvieglojumu saskaņā ar 87. panta 3. punkta a) apakšpunktu, kā noteikts Komisijas paziņojumā par valsts atbalsta noteikumu piemērošanu pasākumiem, kuri attiecas uz uzņēmējdarbības tiešo aplikšanu ar nodokļiem (11), un dažādos kopš tā laika pieņemtajos lēmumos. Komisija atgādināja, ka minētajā paziņojumā ir skaidri noteikts, ka, lai to uzskatītu par saderīgu ar kopējo tirgu, valsts atbalstam, kas paredzēts ekonomiskās attīstības veicināšanai noteiktos reģionos, ir jābūt “samērīgam un vērstam uz tiem mērķiem, kuri ir jāsasniedz”. No šī viedokļa ir maz ticams, ka ārzonas darbības un darbības, kam ir maza ietekme vai kam nav ietekmes uz vietējo ekonomiku, ir atļaujamas kā saderīgs valsts atbalsts. Tāpēc Komisija šaubījās par to, vai pastāv proporcionalitāte starp atbalsta līmeni un traucēkli, kuru ar to vēlas novērst.
(19)

Viens no procedūras uzsākšanas iemesliem bija tas, ka Komisija nevarēja izslēgt iespēju, ka pasākuma ietekme uz iekšējo tirdzniecību Kopienā varētu būt pretrunā kopējām interesēm, ņemot vērā arī to, ka saskaņā ar shēmu no atbalsta saņēmējiem netiek prasīts atlīdzināt šādus kaitējumus.
(3)

Pēc tam par kukurūzu SYN-EV176-9 un tās atvasinātiem produktiem kā esošu produktu paziņoja Syngenta Crop Protection AG (turpmāk tekstā “paziņojuma iesniedzējs”) saskaņā ar Regulas (EK) Nr. 1829/2003 (turpmāk tekstā “regula”) 8. panta 1. punktu un 20. panta 1. punktu, un tos iekļāva ģenētiski modificētās pārtikas un barības Kopienas reģistrā. Paziņojumā iekļāva pārtiku, kas sastāv no kukurūzas SYN-EV176-9 un/vai to satur, vai kas ir no tās izgatavota, pārtikas piedevas, kas izgatavotas no kukurūzas SYN-EV176-9, barību, kas sastāv no kukurūzas SYN-EV176-9 un/vai to satur, barības sastāvdaļas, kas izgatavotas no kukurūzas SYN-EV176-9, un barības piedevas, kas izgatavotas no kukurūzas SYN-EV176-9.
(48)

Attiecībā uz Čehijas iestāžu otro apgalvojumu Komisija uzsver, ka ir jāanalizē gadījuma specifika. Pirmkārt, nebija akciju tirgus cenas, ko varētu izmantot kā nepārprotamu un neapstrīdamu pamatu uzņēmuma tirgus vērtībai (9). Tāpēc, lai novērtētu uzņēmumu, vajadzēja veidot prognozes par turpmākām naudas plūsmām vai dividendēm un tad aprēķināt to pašreizējo vērtību. Otrkārt, novērtējamā uzņēmumā notika plaša reorganizācija. Nesen uzņēmumu valsts, kas to kontrolēja līdz minētajai dienai, bija pārdevusi lielam privātam tērauda koncernam. Pēdējais minētais apņēmās modernizēt uzņēmumu un veikt būtiskus ieguldījumus. Ņemot vērā šīs būtiskās izmaiņas uzņēmumā un tā vadībā, iepriekšējos finanšu datus nevarēja uzskatīt par ticamu turpmākas darbības veikšanas rādītāju. Prognozes par turpmākajām naudas plūsmām vai dividendēm nevarēja veikt, pamatojoties uz novērojamajām esošajām sērijām. Visbeidzot, uzņēmuma novērtējums bija atkarīgs no prognozēm, kurām nevarēja izmantot neapstrīdamu pamatojumu. Komisija piekrīt, ka šajos konkrētajos apstākļos no tā, ka INH ierosinātā cena tika apstiprināta ar eksperta ziņojumu un ka to apstiprināja CSC, nevar secināt, ka tā ir akciju tirgus vērtība: a) Komisija atzīst, ka – attiecībā uz eksperta ziņojumu – tirgus ekonomikas ieguldītājs un pārdevējs zina, ka ekspertu ir izraudzījis un viņam maksā INH. Ņemot vērā to, ka uzņēmuma INH novērtējumu varēja iegūt tikai no pieņēmumiem par turpmākajiem notikumiem, ko nesenās privatizācijas dēļ bija grūti pārbaudīt, nevis no novērojamiem rādītājiem, nolīgtais padomdevējs var izdarīt atturīgu pieņēmumu par turpmākajiem notikumiem, lai noteiktu cenu, ko paredzējis pasūtītājuzņēmums, nepieļaujot oficiālas kļūdas un neapdraudot savu reputāciju. Komisija ņem vērā, ka INH izraudzītā eksperta prognozes patiešām bijušas atturīgas (sk. turpmāk); b) pamatojoties uz Čehijas iestāžu sniegto informāciju, Komisija norāda, ka CSC neuzrādīja savu eksperta ziņojumu par akciju vērtību, kurš aizstātu INH uzrādīto eksperta novērtējuma ziņojumu. CSC tikai izlēma, vai ir ievērotas visas tiesiskās prasības attiecībā uz piedāvājumu atpirkt uzņēmuma akcijas un eksperta novērtējuma ziņojumu. Šajā gadījumā Komisija norāda, ka vērtējums bija jāiegūst no pieņēmumiem par tāda uzņēmuma attīstību, kurā notiek būtiskas izmaiņas, nevis no tādiem faktoriem kā akciju tirgus cena vai iepriekšējie finanšu dati, ko var formāli pārbaudīt CSC. Komisija norāda, ka no Čehijas iestāžu sniegtās informācijas izriet, ka, ja eksperta novērtējuma ziņojumā nav trūkumu un neatbilstību, CSC nevar to noraidīt tikai tāpēc vien, ka tā pamatā ir “atturīgi” pieņēmumi un ka tas nosaka zemu cenu par novērtētajām akcijām.
(39)

Pirmajos dažos gados izplatīšanas konta atlikums bija negatīvs, jo summa, kāda uz šo kontu tiek pārskaitīta no rundradiokontot, ir mazāka nekā summa, kāda no šā konta tiek pārskaitīta SVT kā pārraidīšanas maksājumi. Starpību starp summām, kuras izplatīšanas kontā ienāk no rundradiokontot, un naudu, kas nepieciešama SVT pārraidīšanas maksājumiem, sedz Valsts parāda iestādes piešķirtais kredīts. Tad, kad analogo virszemes tīklu atslēgs un uzņēmumam SVT vairs nevajadzēs maksāt par to, ka paralēli tiks pārraidīti analogie un ciparu virszemes signāli, pārskaitījumi no izplatīšanas konta uz SVT samazināsies un pakāpeniski tiks dzēsts izplatīšanas konta negatīvais atlikums. Aplēses rāda, ka visas izmaksas par paralēlo pārraidīšanu tiks pilnībā atgūtas līdz 2013. gadam, kad izplatīšanas konta atlikums būs līdzsvarots (48).
(5)

Kaut gan ir lietderīgi ierobežot importētājiem pieejamās kvotas līdz to attiecīgajām tirgus daļām 1999. gadā un attiecībā uz dalībvalstīm, kas pievienojās ES 2004. gada 1. maijā, līdz to vidējām tirgus daļām 2002. un 2003. gadā, jāparedz arī to importa kvotu pārdalījums reģistrētajiem HCFC importētājiem, kas attiecīgajā gadā nav pieprasītas un piešķirtas.
(68)

Komisija turklāt ir noteikusi citas vadlīnijas un nostādnes, kurās paredzēti noteikumi valsts atbalstam, uz kuru varētu attiekties Līguma 87. panta 3. punkta c) apakšpunktā minētā. Nevienas no šīm vadlīnijām šim gadījumam nav piemērojamas. Tā kā pasākumam nav piemērojamas nevienas no esošajām pamatnostādnēm vai vadlīnijām, Komisija uzskata, ka novērtējumam par pasākuma saderīgumu ar kopējo tirgu jābūt balstītam uz Līguma 87. panta 3. punkta c) apakšpunktu (23).
(16)

Iepriekšējos lēmumos (7) Komisija ir uzskatījusi, ka EO tirgus ģeogrāfiskais izmērs, iespējams, ir Rietumeiropa (definēta kā EEZ plus Šveice), lai gan netika noteikta precīza tirgus definīcija. Šajā lietā attiecīgās ražošanas rūpnīcas atrodas Antverpenē (Beļģijā), Lavērā (Francijā) un Dormagenā (Vācijā). Ineos apgalvoja, ka tirgus ir EEZ mēroga, jo no šīm rūpnīcām EO tiek transportēts lielos attālumos (saskaņā ar Ineos datiem dažos gadījumos vairāk nekā 1 000 km, lai gan lielākā daļa piegāžu ir 600 km robežās). Tomēr ievērojami lielākā daļa pircēju un vismaz puse konkurentu uzskata ģeogrāfisko tirgu par reģionālu. Pārvadāšanas attālumi ir no 0 km līdz 800 km, lielākā daļa no 0 līdz 600 km sakarā ar transporta izmaksām un produkta bīstamo raksturu.
11.

Satelītnovērošanas sistēmas programmatūras un aparatūras elementiem jābūt drošiem, to darbībai jāizslēdz jebkāda atrašanās vietas datu sagrozīšanas un tehnisku manipulāciju iespēja. Sistēmai jābūt pilnībā automatizētai, tai jādarbojas bez pārtraukuma un neatkarīgi no vides un klimatiskajiem apstākļiem. Satelītnovērošanas sistēmu ir aizliegts iznīcināt, bojāt, padarīt neekspluatējamu vai iejaukties tās darbībā. Kuģa kapteinis nodrošina to, ka: — dati netiek sagrozīti, — satelītnovērošanas aparatūras antenas vai antenu uztveršanas laukā nav fizisku šķēršļu, — elektroenerģijas padeve satelītnovērošanas aparatūrai ir nepārtraukta, — satelītnovērošanas aparatūra nav aizvākta no kuģa.
(10)

Lēmumā 2006/779/EK noteiktie pasākumi inter alia aizliedz nosūtīt cūkgaļu, cūkgaļas produktus un cūkgaļu saturošus izstrādājumus no Rumānijas uz citām dalībvalstīm. Tādēļ šāda gaļa un produkti jāmarķē ar īpašu marķējumu. Tāpēc ir lietderīgi svaigu gaļu, kas iegūta no cūkām, kuras vakcinētas ārkārtas vakcinācijas laikā saskaņā ar šo lēmumu, marķēt ar to pašu marķējumu un paredzēt noteikumus par šādas gaļas laišanu tirgū.
LV Eiropas Savienības Oficiālais Vēstnesis L 262/29

PADOMES LĒMUMS

(2007. gada 1. oktobris),

ar ko ieceļ vienu Reģionu komitejas locekli no Vācijas un divus to aizstājējus no Vācijas

(2007/651/EK)

EIROPAS SAVIENĪBAS PADOME,

ņemot vērā Eiropas Kopienas dibināšanas līgumu un jo īpaši tā 263. pantu,

ņemot vērā Vācijas valdības priekšlikumu,

tā kā:

(1) Padome 2006. gada 24. janvārī pieņēma Lēmumu 2006/116/EK (1), ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus.

(2) Pēc SPECKERT kundzes pilnvaru laika beigām ir atbrīvojusies viena Reģionu komitejas locekļa vieta. Pēc SPIESS kundzes un WISCHER kundzes pilnvaru laika beigām ir atbrīvojušās divas Reģionu komitejas locekļu aizstājēju vietas,

IR PIEŅĒMUSI ŠO LĒMUMU.

1. pants

Ar šo Reģionu komitejā uz atlikušo amata pilnvaru laiku, proti, līdz 2010. gada 25. janvārim, tiek iecelti:

a) komitejas locekļi: — Reinhard LOSKE kungs, Senator für Umwelt, Bau, Verkehr und Europa der Freien Hansestadt Bremen, nomainot Sandra SPECKERT kundzi; un

b) komitejas locekļu aizstājēji: — Hermann KUHN kungs, Mitglied der Bremischen Bürgerschaft (Landtag), nomainot Iris SPIESS kundzi, — Manuela MAHNKE kundze, Mitglied der Bremischen Bürgerschaft (Landtag), nomainot Christine WISCHER kundzi.

2. pants

Šis lēmums stājas spēkā tā pieņemšanas dienā.

Luksemburgā, 2007. gada 1. oktobrī Padomes vārdā — priekšsēdētājs M. LINO

(1) OV L 56, 25.2.2006., 75. lpp.
LV Eiropas Savienības Oficiālais Vēstnesis L 200/46

PADOMES LĒMUMS

(2007. gada 16. jūlijs),

ar ko ieceļ amatā četrus Reģionu komitejas locekļus no Kipras un četrus to aizstājējus no Kipras

(2007/542/EK)

EIROPAS SAVIENĪBAS PADOME,

ņemot vērā Eiropas Kopienas dibināšanas līgumu, un jo īpaši tā 263. pantu,

ņemot vērā Kipras valdības priekšlikumu,

tā kā:

(1) Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus (1).

(2) Pēc ZAMPELAS kunga, SARIKAS kunga, IACOVOU kunga un ELENODOROU kunga pilnvaru termiņa beigšanās ir atbrīvojušās četras Reģionu komitejas locekļu vietas. Pēc PERICLEOUS kundzes, VIOLARIS kunga, MICHAEL kunga un KALLIS kunga pilnvaru termiņa beigšanās ir atbrīvojušās četras Reģionu komitejas locekļu aizstājēju vietas,

IR PIEŅĒMUSI ŠO LĒMUMU.

1. pants

Ar šo Reģionu komitejā uz atlikušo amata pilnvaru laiku, proti, līdz 2010. gada 25. janvārim, tiek iecelti:

a) komitejas locekļi: — Savvas ILIOFOTOU kungs, Strovolos mērs, nomainot Michael ZAMPELAS kungu, — Eleni LOUCAIDOU kundze, Nikosijas pašvaldības padomniece, nomainot Fidias SARIKAS kungu, — Savvas SAVVA kungs, Alassa pašvaldības padomes priekšsēdētājs, nomainot George IACOVOU kungu, — Mr. Michalis EVTHYMIOU kungs, Koili pašvaldības padomes priekšsēdētājs, nomainot Spyros ELENODOROU kungu;

b) komitejas locekļu aizstājēji: — Andreas MOISEOS kungs, Larnakas mērs, nomainot Barbara PERICLEOUS kundzi, — Costas HADJIKAKOU kungs, Famagustas pašvaldības padomnieks, nomainot Christakis VIOLARIS kungu, — Ioannis LAZARIDES kungs, Psimolofou pašvaldības padomes priekšsēdētājs, nomainot Dimitris MICHAEL kungu, — Aris CONSTANTINOU kungs, Astromeritis pašvaldības padomes priekšsēdētājs, nomainot Nikos KALLIS kungu.

2. pants

Šis lēmums stājas spēkā tā pieņemšanas dienā.

Briselē, 2007. gada 16. jūlijā Padomes vārdā — priekšsēdētājs J. SILVA

(1) OV L 56, 25.2.2006., 75. lpp.
(3)

Dažiem no Lēmuma 2007/27/EK pielikuma II nodaļā uzskaitītajiem uzņēmumiem ir praktiskas grūtības nodrošināt divu atsevišķu ražošanas līniju darbību. Daži no šiem uzņēmumiem ir nolēmuši pārstrādāt tikai prasībām atbilstošu pienu, tāpēc tie jāsvītro no Lēmuma 2007/27/EK pielikuma II nodaļā minētā saraksta. Citi uzņēmumi ir nolēmuši pārstrādāt bez nodalīšanas prasībām atbilstošu un prasībām neatbilstošu pienu, tāpēc tie jāsvītro no minētā saraksta un jāpievieno minētā pielikuma I nodaļā paredzētajam sarakstam.
2)

Lēmuma 4. pantu aizstāj ar šādu tekstu: “4. pants Dalībvalstis var piemērot 1. pantā minētās atkāpes, ja augi ievesti Kopienā šādos laikposmos: Augi Laikposms Chamaecyparis: no 1.6.2004. līdz 31.12.2010. Juniperus: no 1.11.2004. līdz 31.3.2005. no 1.11.2005. līdz 31.3.2006. no 1.11.2006. līdz 31.3.2007. no 1.11.2007. līdz 31.3.2008. no 1.11.2008. līdz 31.3.2009. no 1.11.2009. līdz 31.3.2010. Pinus: no 1.6.2004. līdz 31.12.2010.”
(1)

Atkāpjoties no Direktīvas 2000/29/EK, ar Komisijas 2005. gada 21. janvāra Lēmumu 2005/51/EK, ar ko dalībvalstīm uz pagaidu laiku ļauj paredzēt atkāpes no dažiem Padomes Direktīvas 2000/29/EK noteikumiem attiecībā uz tādas augsnes ievešanu, kas ir piesārņota ar pesticīdiem vai noturīgiem organiskiem piesārņotājiem, atsārņošanas nolūkā (2), dalībvalstis, kas piedalās Apvienoto Nāciju Organizācijas Pārtikas un lauksaimniecības organizācijas (FAO) programmā par novecojušu un nevēlamu pesticīdu lietošanas novēršanu un iznīcināšanu, ir pilnvarotas atļaut ievest ar šādiem pesticīdiem piesārņotu augsni Kopienā, lai to apstrādātu šim nolūkam īpaši paredzētās bīstamo atkritumu sadedzināšanas iekārtās.
(2)

Pēc Etienne SCHNEIDER kunga atkāpšanās no amata ir atbrīvojusies viena Reģionu komitejas locekļa vieta. Pēc Aly MAY kunga atkāpšanās no amata ir atbrīvojusies viena Reģionu komitejas locekļa aizstājēja vieta,
(24)

Saistībā ar otro pasākumu Nīderlande atgādināja, ka VAOP ir “bezpeļņas organizācija”, kas saviem biedriem pārskaita neto ieņēmumus no to teritorijā savākto pārstrādājamo atkritumu pārdošanas. Ņemot vērā savu nestabilo finanšu stāvokli, kas bija saistīts ar stikla pārstrādē aktīvā meitas uzņēmumu bankrotu, VAOP 2001. gada sākumā nolēma nelielu daļu no 2000. gadā atkritumu pārdošanā gūtajiem ienākumiem nevis izmaksāt līdzdalīgajām pašvaldībām (6), bet pārvērst šo summu piecu gadu pakārtotā aizdevumā. BNG brīdināja asociāciju, ka bez tādiem papildu līdzekļiem kā šis pakārtotais aizdevums tā neturpinās VAOP finansēšanu – rezultāts būtu bijis asociācijas bankrots. Pirmkārt, Nīderlandes iestādes paziņoja, ka, pamatojies uz VAOP statūtiem un līgumiem ar līdzdalīgajām pašvaldībām, asociācijas pienākums nebija izmaksāt šos 3 miljonus NLG (1,3 miljoni EUR) līdzdalīgajām pašvaldībām, jo šī summa pārsniedza asociācijas rīcībā esošos līdzekļus. Tomēr VAOP izlēma par šo pašvaldību prasījumu pārveidot par procentaizdevumu. Otrkārt, Nīderlande norādīja uz to, ka no vietējo varas iestāžu viedokļa šī ieņēmumu pārveidošana aizdevumā bija daudz izdevīgāka opcija nekā bankrots. Tajā laikā pašvaldībām pret VAOP bija prasījumi 5,7 miljonu NLG (2,59 miljoni EUR) apmērā, kas nebija nosegti ar garantijām. Nīderlandes iestādes bija izrēķinājušas, ka bankrota gadījumā pašvaldības atgūtu 1,2 miljonus NLG (0,5 miljonus EUR), kā rezultātā tām būtu 4,5 miljonu NLG (2,05 miljonu EUR) zaudējums. Tādēļ tās bija rīkojušās kā kreditori tirgus ekonomikā, pieņemot to prasījumu 3 miljonu NLG (1,3 miljoni EUR) apmērā pārveidi par VAOP aizdevumu, kā dēļ VAOP varēja turpināt savas darbības un nodrošināt BNG finansējuma turpināšanu.
(39)

Piedaloties atsevišķā un ilgstošā pārkāpumā, kurš galvenokārt ietvēra informācijas par cenām un pārdošanas apjomiem apmaiņu starp konkurentiem, vienošanās par cenām, vienošanās par ražošanas jaudu samazināšanu EEZ un konkurenci kropļojošu vienošanos uzraudzību attiecībā uz ūdeņraža peroksīdu un perborātu visā EEZ teritorijā, minētajā laikposmā Līguma 81. panta 1. punktu un EEZ Līguma 53. pantu ir pārkāpuši šādi uzņēmumi: (a) Akzo Nobel NV – no 1994. gada 25. februāra līdz 1999. gada 31. decembrim; (b) (c) Akzo Nobel Chemicals Holding AB – no 1994. gada 31. janvāra līdz 1999. gada 31. decembrim; (c) EKA Chemicals AB – no 1994. gada 31. janvāra līdz 1999. gada 31. decembrim; (d) Degussa AG – no 1994. gada 31. janvāra līdz 2000. gada 31. decembrim; (e) Edison SpA – no 1995. gada 12. maija līdz 2000. gada 31. decembrim; (f) FMC Corporation – no 1997. gada 29. maija līdz 1999. gada 13. decembrim; (g) FMC Foret S.A – no 1997. gada 29. maija līdz 1999. gada 13. decembrim; (h) Kemira OYJ – no 1994. gada 31. janvāra līdz 2000. gada 31. decembrim; (i) L'Air Liquide SA – no 1995. gada 12. maija līdz 1997. gada 31. decembrim; (j) Chemoxal SA – no 1995. gada 12. maija līdz 1997. gada 31. decembrim; (k) Snia SpA – no 1997. gada 29. maija līdz 1998. gada 31. decembrim; (l) Caffaro Srl – no 1997. gada 29. maija līdz 1998. gada 31. decembrim; (m) Solvay SA/NV – no 1994. gada 31. janvāra līdz 2000. gada 31. decembrim; (n) Solvay Solexis SpA – no 1995. gada 12. maija līdz 2000. gada 31. decembrim; (o) Total SA – no 2000. gada 30. aprīļa līdz 2000. gada 31. decembrim; (p) Elf Aquitaine SA – no 1995. gada 12. maija līdz 2000. gada 31. decembrim; (q) Arkema SA – no 1995. gada 12. maija līdz 2000. gada 31. decembrim;
(5)

Precīzāk, 1999. gada decembrī Moulinex izveidoja Compagnie Générale des Moteurs Electriques (CGME), lai motoru ražošanu nodotu filiālei. 2001. gada septembrī tika uzsākta Moulinex sanācijas procedūra, kas līdz ar to attiecās arī uz CGME. Kad 2001. gada oktobrī SEB grupa (SEB) iegādājās daļu no Moulinex, tā nepārņēma CGME, bet noslēdza ar to piegādes līgumu uz četriem gadiem, tādējādi dodot šim uzņēmumam iespēju atsākt darbību.
(31)

Papildus iepriekšminētajam šķiet acīmredzami, ka Kopienas ražošanas nozare DVD+/-R ir sākusi ražot diezgan vēlu, salīdzinot ar eksportētājiem attiecīgajās valstīs. Ir maz ticams, ka pasākumu piemērošana ļautu Kopienas ražošanas nozarei paaugstināt to cenas, lai sasniegtu rentabilitātes līmeni, kas tai ļautu pastāvēt vai arī palielināt to pārdevumus, lai samazinātu ražošanas izmaksas un tādējādi izmantotu apjomradītos ietaupījumus. Notikumi attiecīgajā periodā liecina par to, ka Kopienas ražošanas nozare nekad nav spējusi iegūt ievērojamu tirgus daļu, un to tirgus daļu, ko zaudēja attiecīgās valstis, gandrīz pilnībā pārņēma ievedumi no trešajām valstīm. Bez tam divi no četriem uzņēmumiem, kas sadarbojās, kā Kopienas ražotāji atteicās no savām interesēm un kļuva par DVD+/-R importētājiem no attiecīgajām valstīm. Šajos apstākļos ir maz ticams, ka paliekošā Kopienas ražošanas nozares daļa spētu pastāvēt un izmantot antidempinga pasākumu piemērošanu.
(196)

Tomēr Komisija uzskata, ka, lai gan ieguldījumi tiešā glabāšanā varētu būt lētāki, to veikšana joprojām ir diezgan nesaistoša iespēja. Saskaņā ar Apvienotās Karalistes apgalvojumiem BE kā vienīgajam patērētās AGR degvielas avotam jau ir kalpošanas laika līgumi savas patērētās AGR degvielas apsaimniekošanai. Komisija vērsa uzmanību, ka, šķiet, pretēji Greenpeace apgalvojumam BNFL nebija saistību faktiski pārstrādāt tās radītos atkritumus. Tam bija tikai saistības apsaimniekot to. Saskaņā ar Komisijai pieejamo informāciju BNFL nebija nodoma to visu pārstrādāt.
(32)

Arī EK Līguma 87. panta 2. punkta c) apakšpunkts nav piemērojams, jo dzīvokļu pārpalikums izriet nevis no Vācijas un Berlīnes sadalīšanas, bet gan no nodokļu pasākumiem nolūkā veicināt dzīvokļu celtniecību un sanāciju jaunajās federālajās zemēs un Berlīnē laikā no 1990. līdz 1998. gadam.
(13)

Vienreizēja iemaksa, kas jāmaksā Fonda garantiju saņēmējiem, ir nemainīga un sākotnēji tika noteikta 1,6 % apmērā no garantētās summas neatkarīgi no garantētā aizdevuma ilguma. Itālijas varas iestādes vēlāk informēja Komisiju par savu nodomu pārskatīt šādu vienreizējo iemaksu līdz summai, kas vienāda ar līdz pat 2,3 % no garantētās summas aizdevumiem uz 12 gadiem (proporcionāli to samazinot īsāka termiņa aizdevumiem). Šāda vienreizējā iemaksa ir līdzvērtīga iemaksai ar likmi 0,5 % gadā no nesamaksātās garantētās aizdevuma uz 12 gadiem summas.
(6)

Šajā lēmuma paredzētajos gadījumos to summu novērtējumu, kuras paredzēts izslēgt no finansējuma sakarā ar to neatbilstību Kopienas noteikumiem, Komisija dalībvalstīm darīja zināmu šajā sakarā sagatavotā kopsavilkuma ziņojumā.
(6)

Tas, vai uz kādu darbību attiecas vai neattiecas tieša konkurence, ir jānovērtē, pamatojoties uz dažādiem rādītājiem, no kuriem pats par sevi izšķirīgs nav neviens. 2005. gada pārskatā Komisija norādīja, ka “vairāku valstu tirgos vērojama augsta rūpniecības koncentrācija, kas kavē efektīvas konkurences attīstību” (6). Tādējādi tā uzskatīja, ka attiecībā uz eletroenerģijas ražošanu “viens no rādītājiem par konkurences pakāpi valstu tirgos ir triju lielāko ražotāju (…) kopējais tirgus īpatsvars” (7). Saskaņā ar jaunāko pieejamo informāciju trīs lielāko ražotāju kopējais tirgus īpatsvars ir 39 % no vairumtirgus (8), kas ir apmierinoši zems līmenis un būtu jāuzskata par norādi uz to, ka pastāv tieša konkurence.
(14)

Lai ļautu turpināt MDPA darbību līdz 2004. gadam, kas ir paredzētais raktuvju izmantošanas beigu datums, EMC katru gadu kopš 1996. gada veica sava meitas uzņēmuma kapitāla palielinājumus, kas atbilda zaudējumiem, ko tas bija konstatējis iepriekšējā gadā. 1. tabulā: nepaziņoto atbalstu uzskaitījums, kas piešķirti MDPA no 1996. līdz 2000. gadam, ir redzams, ka summa, kas samaksāta MDPA ir lielāka nekā atbalsti, ko Komisija atļāvusi 1996. gada lēmumā un nekā paziņotie atbalsti attiecībā uz laikposmu no 1998. līdz 2000. gadam. 1. tabula nepaziņoto atbalstu uzskaitījums, kas piešķirti MDPA no 1996. līdz 2000. gadam Miljonos euro 1995 1996 1997 1998 1999 2000 Atbalsti, ko Komisija atļāvusi 1996. gada lēmumā 38 38 38 Paziņoti atbalsti 1998.–2000. gads = 1. pasākums 42 42 42 MDPA rezultāts –84 –95 – 128 – 118 –96 –86 Kapitāla palielinājums, ko EMC piešķīris MDPA 0 84 98 128 117 79 2. pasākums 0 46 59 86 75 37
(1)

Ar Komisijas Lēmumu 2006/410/EK (2) jo īpaši ir noteiktas summas, kas izriet no Regulas (EK) Nr. 1782/2003 10. panta 2. punktā noteiktā tiešo maksājumu samazinājuma no 2006. līdz 2012. gadam un ko no 2007. līdz 2013. budžeta gadam piešķir Eiropas Lauksaimniecības fondam lauku attīstībai (ELFLA).
6.

Finansiālu atbalstu 4. panta 1. punkta d) apakšpunktā minēto darbību veikšanai var piešķirt Eiropas patērētāju organizācijām, kas: a) ir nevalstiskas, bezpeļņas organizācijas, neatkarīgas no rūpniecības, komerciālām un uzņēmējdarbības interesēm vai citām pretrunīgām interesēm, un kuru galvenie uzdevumi un darbības ir Kopienas līmenī pārstāvēt patērētāju intereses standartizācijas procesā; b) vismaz divās trešdaļās dalībvalstu ir saņēmušas pilnvaras pārstāvēt patērētāju intereses Kopienas līmenī: — no iestādēm, kas saskaņā ar attiecīgas valsts tiesību aktiem vai praksi pārstāv dalībvalstu patērētāju organizācijas, vai — ja šādu organizāciju nav — no dalībvalstu patērētāju organizācijām, kas saskaņā ar attiecīgas valsts tiesību normām un praksi ir patērētāju pārstāvji un darbojas valsts mērogā; c) ir sniegušas Komisijai pietiekamus pārskatus par dalību, iekšējiem noteikumiem un finansējuma avotiem.
iii)

gaisa pārvadātājs - tieši vai sakarā ar lielākās daļas īpašumtiesībām - pieder un turpina piederēt Marokas Karalistei un/vai tās valstspiederīgajiem, vai dalībvalstīm un/vai to valstspiederīgajiem, un Marokas Karaliste un/vai tās valstspiederīgie, vai arī dalībvalstis un/vai to valstspiederīgie to pastāvīgi faktiski kontrolē, ja vien attiecīgajā nolīgumā, kas uzskaitīts I pielikumā, šajā sakarā nav paredzēti labvēlīgāki noteikumi.